A BIZOTTSÁG 1488/2006/EK RENDELETE
(2006. október 9.)
a mezőgazdasági termékek felvásárlásakor alkalmazandó értékcsökkenési százalékoknak a 2007-es számviteli évre történő meghatározásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az intervenciós intézkedéseknek az Európai Mezőgazdasági Orientációs és Garanciaalap Garanciarészlege által történő finanszírozására vonatkozó általános szabályok megállapításáról szóló, 1978. augusztus 2-i 1883/78/EGK tanácsi rendeletre (1) és különösen annak 8. cikke (1) bekezdése második mondatára,
mivel:
(1)
A közös agrárpolitika finanszírozásáról szóló, 2005. június 21-i 1290/2005/EK tanácsi rendelet (2) 3. cikke (1) bekezdésének b) pontja alapján a mezőgazdasági piacok szabályozását célzó intervenciókat az Európai Mezőgazdasági Garanciaalapból (EMOGA) finanszírozzák.
(2)
Az 1883/78/EGK rendelet 8. cikke értelmében az állami intervenciós raktározás alatt álló mezőgazdasági termékek értékcsökkenését a felvásárláskor kell alkalmazni. Az értékcsökkenési százalék nem haladhatja meg az adott termék felvásárlási ára és becsült eladási ára közötti különbséget. Az említett százalékot minden termék esetében a számviteli év kezdete előtt kell megállapítani. A Bizottság, ezen túlmenően, az értékcsökkenést a szóban forgó értékcsökkenési százalék bizonyos hányadára korlátozhatja, ami nem lehet kevesebb a teljes értékcsökkenés 70 %-ánál.
(3)
Az 1290/2005/EK tanácsi rendelet részletes alkalmazási szabályainak a közraktározás formájában megvalósuló intervenciós intézkedések az Európai Mezőgazdasági Garanciaalap (EMOGA) általi finanszírozása és a tagállamok kifizető ügynökségei által végrehajtott közraktározási műveletek könyvelése tekintetében történő megállapításáról szóló, 2006. június 21-i 884/2006/EK bizottsági rendelet (3) VIII. mellékletének 1., 2. és 3. pontja meghatározza az értékcsökkenés kiszámításának módját.
(4)
A 2007-es számviteli év során, egyes termékek esetében, rögzíteni kell az intervenciós hivatalok által a szóban forgó termékek havi felvásárlási értékeire alkalmazandó együtthatókat, hogy az intervenciós hivatalok megállapíthassák az értékcsökkenési összegeket.
(5)
Az e rendeletben előírt intézkedések összhangban vannak a Mezőgazdasági Alapok Bizottságának véleményével,
ELFOGADTA EZT A RENDELETET:
1. cikk
A mellékletben felsorolt, 2006. október 1-je és 2007. szeptember 30-a között állami intervenció keretében felvásárolt, tárolásba vett vagy az intervenciós hivatalok által átvett termékek esetén az intervenciós hivatalok a havonta felvásárolt termékek értékére a mellékletben szereplő értékcsökkentési együtthatókat alkalmazzák.
2. cikk
A kiadásoknak az e rendelet 1. cikkében meghatározott értékcsökkenés figyelembevételével kiszámított összegeit a 883/2006/EK bizottsági rendelet (4) szerinti nyilatkozatok keretében közlik a Bizottsággal.
3. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ezt a rendeletet 2006. október 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. október 9-én.